Jong man in hegtenis vir moorde: ‘Martel hulle dan sterf hulle stadiger’Die negejarige kind wat vermoor is (Foto: Daily Mail) ŉ 19-jarige man is Donderdag in Duitsland in hegtenis geneem vir die grusame moord op ŉ negejarige seuntjie wat hy glo op video vasgevang en op sosiale media versprei het. ŉ Landswye soektog is vroeër die week van stapel gestuur nadat die negejarige glo in ŉ skuur in Herne in die noorde van Duitsland ingelok en 56 keer met ŉ mes gesteek is. Die polisie is omtrent die moord ingelig ná ŉ wenk van ŉ Dark Net-gebruiker, die webwerf waarop die video en foto’s van die moord gedeel is. Die man wat ŉ reeks foto’s van die voorval op die webwerf gedeel het, het aan ŉ vriend geskryf “mense gaan stadig dood as jy hulle martel”. Die 19-jarige man het glo later by ŉ wegneemete-restaurant ingestap en aan die personeel gesê om die polisie te bel omdat hy die man is waarna daar gesoek word vir die moord op die negejarige. Die 19-jarige man wat in hegtenis geneem is het foto’s van homself op sosiale media gedeel (Foto: Daily Mail) Hy het tydens sy in hegtenisname die polisie ook ingelig omtrent ŉ brandende gebou waarin glo nog een van sy slagoffers vasgekeer was. Dit het egter later aan die lig gekom dat hy sedert die moord Maandag in dié woonstel geskuil het. Hy het die inwoner van die woonstel ook glo vermoor voordat hy gevlug en toe die woonstel aan die brand gesteek het. Gegrond op skermskote van die foto’s wat hy aanlyn gedeel het, het hy geen berou getoon oor die moord op die negejarige nie. Hy het ook gesê hy wens hy kon eerder ŉ vrou kry sodat hy haar kon verkrag. Die familie van die negejarige het intussen gesê hulle hoop hy word lewenslank tronk toe gestuur. “Die beeld in my kop van my stiefseun wat morsdood daar lê met al die meswonde is ŉ beeld wat my altyd sal bybly. Ons hoop hy word swaar gestraf vir dit wat hy gedoen het,” het die seun se stiefpa gesê. Die man wat gearresteer is staan tereg op twee aanklagte van moord. Bron: Daily Mail